**СЛУЖБЕНИ ЛИСТ**

**ОПШТИНЕ ЖИТИШТЕ**

|  |
| --- |
| Година XXVIII Житиште 07.02.2014. Број 4. |

Излази по потреби страна 1.

На основу члана 46. члана Статута општине Житиште („Службени лист општине Житиште“ број 16/2008 и 20/2013) и члана 3. Одлуке о образовању Савета за здравље општине Житиште („Службени лист општине Житиште“ број Савет за здравље општине Житиште на првој седници одржаној дана 6.2.2014. године доноси

**ПОСЛОВНИК О РАДУ САВЕТА ЗА ЗДРАВЉЕ**

**Члан 1.**

Овим пословником се уређује начин рада Савета за здравље, а посебно питања

1. конституисање Савета;

2. избора разрешења председника и заменика председника Савета;

3. права и дужности председника, заменика председника и чланова Савета и начин остваривања;

4. радна тела Савета;

6. поступак доношења аката;

7. седнице Савета;

5. поступак по приговору о повреди појединачних права пацијената,

6. разматрање извештаја саветника права пацијената,

8. извештавање о раду Савета за здравље у области заштите прав пацијената;

9. јавност рада Савета;

10. обављање стручних, административних и других послова за Савет.

**I КОНСТИТУИСАЊЕ САВЕТА**

**Члан 2.**

Прву седницу Савета сазива председник скупштине општине који истом председава. Седницом може председавати и председник уколико је именован одлуком о образовању савета. Савет је конституисан избором председника и заменика председника савета на првој седници.

**II ИЗБОР ПРЕДСЕДНИКА И ЗАМЕНИКА ПРЕДСЕДНИКА САВЕТА**

**Члан 3.**

Савет има председника који се именује одлуком скупштине општине Житиште о образовању Савета за здравље.

Савет има заменика председника који се бира већином гласова свих чланова Савета.

**Члан 4.**

Предлог кандидата за заменика председника Савета може поднети сваки члан Савета, усмено на седници. О кандидатима за председника,односно заменика председника гласа се редоследом подношења предлога.

**Члан 5.**

Ако приликом гласања за избор заменика председника Савета предлог кандидата не добије потребну већину или ако од два кандидата ниједан не добије потребну већину гласова, изборни поступак се понавља.

**Члан 6.**

Председник и заменик председника могу се разрешити на исти начин на који су именовани односно изабрани.

**III ПРАВА И ДУЖНОСТИ ПРЕДСЕДНИКА, ЗАМЕНИКА ПРЕДСЕДНИКА И ЧЛАНОВА**

**Члан 7**.

Председник Савета:

1. представља и заступа Савет;

2. сазива седнице Савета, предлаже дневниред, председава седницама Савета и потписује акта Савета

3. стара се о извршавању одлука и других акта Савета;

4. сарађује са радним телима и органима Општине Житиште посебно са саветником за права пацијената, Републичким фондом за здравствено осигурање и другим радним телима из подручја везаних за здравље и питања здравља;

5. информише јавност о раду Савета;

6. стара се о подизању нивоа информисаности јавности о правима пацијената и едукацији пацијената о прописима у области здравствене заштите;

7. предлаже мере за заштиту и промоцију права пацијената, предлаже начине унапређењарада саветника права пацијената и стара се о импелемнтацији Закона о правима пацијената

8. обавља и друге послове које му повери Савет.

Председник Савета за свој рад одговара Савету и скупштини општине Житиште.

**Члан 8.**

Заменик председника Савета замењује председника Савета у случају његове спречености или одсутности и обавља послове из делокруга председника Савета које му повери председник Савета.

Члан Савета има права и дужности:

**Члан 9.**

1. да присуствује седницама Савета и радних тела којих је члан и да учествовује у њиховом раду;

2. да предлаже Савету разматрање појединих питања из његовог делокруга;

3. да расправља и изјашњава се о сваком питању које је на дневном реду Савета и о њему одлучује;

4. да предлаже доношење закључка, препоруке, мишљења, односно предлога мера из делокруга Савета;

5. да тражи и добије податке и обавештења од општинске управе и здравствених установа, а коју су му потребне за обављање дужности члана

6. да буде биран и прихвати избор у раднe групе/стручне тимове Савета;

7. доприности подизању нивоа информисаности јавности о правима пацијената;

8. предлаже мере за заштиту и промоцију права пацијената, предлаже начине унапређења рада саветника правапацијената и стара се о имплементацији закона о правима пацијената

**Члан 10.**

Члан Савета има право да од предлагача тражи обавештење о темама које су на дневном реду седнице и друга обавештења која су му потребна као члану Савета.

Објашњења у вези с темом, члан Савета може тражити и од председника Савета, председника радног тела Савета и надлежне општинске управе и исти су дужни да се постарају да члан радног тела добије потребне информације.

**Члан 11.**

О присуствовању чланова Савета седницама Савета и радних тела води се евиденција. За вођење евиденције задужен је секретар савета. На основу евиденционог листа присутности врши се извршити исплата накнада за рад председника, чланова савета као и других лица које одреди савет, а у складу са позитивним законским прописима.

**IV РАДНЕ ГРУПЕ САВЕТА**

**Члан 12.**

Савет може оснивати сталне и повремене раднe групе/стручне тимове/за ужа подручја деловања.

Актом о оснивању радне групе одређују се назив, састав и делокруг радне групе.

**Члан 13.**

Сталне радне групе Савета разматрају предлоге аката те друга питања која су на дневном реду Савета и о њима дају мишљења и предлоге.

Повремене радне групе оснивају се ради разматрања или стручне обраде појединог питања, односно израде предлога појединог акта .

**V ПОСТУПАК ДОНОШЕЊА АКАТА**

**Члан 14.**

Савет за здравље увршењу послова из своје надлежности доноси закључке, препоруке, мишљења.

Ако овим пословником није друкчије одређено, право подношења предлога аката има сваки члан Савета и стално радно тело Савета.

Предлог се подноси председнику Савета у писаном облику.

**Члан 15.**

Акта Савета по правилу потписује председник Савета. Заменик председника савета може потписати акта у случају одсутности председника, као и у другим случајевима по овлашћењу председника.

**Члан 16.**

Пословник о раду Савета и програм рада Савета за сваку календарску годину објављују се на огласној табли СО Житиште као и интернет презентацији општине Житиште.

**VI СЕДНИЦА САВЕТА**

1. Сазивање седнице

**Члан 17.**

Седнице Савета сазива председник Савета најмање једанпут месечно.

Позив за седницу доставља се члановима Савета накасније три дана пре одржавања седнице, а у случају хитности овај рок може бити и краћи.

На седнице Савета могу се позвати стручњаци из појединих подручја везаних заздравље и бригу о здрављу и друге особе које одреди Председник Савета.

Уз позив за седницу доставља се предлог дневног реда, материјал о којем ће се водити расправа и записник са претходне седнице.

**Члан 18.**

Пре утврђивања дневног реда прихвата се записник претходне седнице Савета.

Дневни ред седнице Савета предлаже Председник Савета.

**Члан19.**

У раду Савета могу учествовати, без права гласа, и други позвани стручњаци из појединих подручја везаних за рад савета. Председник Савета даје и одузима реч члановима Савета и другим учесницима, редоследом којим су се пријавили, при чему првенство има члан Савета.

Ради делотворнијег рада на седници,учесник треба да говори кратко и увези с предметом расправе, не понављајући оно што је већ речено.

Ред на седници Савета одржава Председник Савета.

**Члан 20.**

Савет може одлучивати ако је седници присутна већина чланова Савета,а одлучује већином гласова присутних чланова, ако пословником није другачије предвиђено за поједино питање.

Савет већином гласова свих чланова Савета одлучује о:

1. доношењу Пословникао раду Савета;

2. избору и разрешењу заменика председника Савета;

3. приговору о повреди појединачних права пацијената;

4. извештајима саветника за права пацијената;

5. програму рада Савета.

О сваком питању на дневном реду Савет одлучује након расправе

**Члан 21**

Савет по правилу одлучује јавним гласањем чланова, дизањем руку чланова Савета, који се изјашњавају “за” предлог, “против” предлога или се “уздржавају”од гласања.

**Члан 22.**

О раду на седници Савета води се записник, који потписују Председник Савета и записничар.

**Члан 23.**

Записник садржи: редни број седнице; време и место одржавања седнице; имена присутних и одсутних чланова Савета; имена и дужности других присутних; дневни ред седнице, приказ тока седнице с називима предлога о којима се расправљало и одлучивало; имена учесника, резултат гласања о сваком поједином предлогу и називе аката који су донети на седници.

**VII ПОСТУПАК ПО ПРИГОВОРУ ПАЦИЈЕНАТА**

**Члан 24.**

Савет за здравље обезбеђује заштиту права пацијената поступајући по приговору пацијента или његовог законског заступника о повреди појединачних права (у даљем тексту - приговор), када је подносилац приговора незадовољан извештајем саветника права пацијената.

У разматрању приговора локални савет за задравље поступа по процедури прописаној за поступање саветника за права пацијената.

Савет за здравље је обавезан да се у поступку по приговору придржава прописима којима се уређује заштита података о личности.

**VIII РАЗМАТРАЊЕ ИЗВЕШТАЈА САВЕТНИКА ПРАВА ПАЦИЈЕНАТА**

**Члан 25.**

Савет за здравље разматра тромесечне, шестомесечне и годишње извештаје о раду саветника права пацијената.

Приликом разматрања извештаја Савет за здравље може тражити од саветника права пацијената додатне информације и објашњења.

Савет за здравље ће приликом давања мишљења о раду саветника права пацијената изнети општу оцену његовограда са становишта заштите права пацијената, са посебним нагласком на предузетим мерама заштите права пацијената деце и лица са сметњама у развоју као и особа са менталним сметњама, општу оцену рада са становишта примене прописа, уочене пропусте и препоруке за његово отклањање, а такође ће предложити мере за унапређење заштите права пацијената.

**IX ИЗВЕШТАВАЊЕ О РАДУ САВЕТА ЗА ЗДРАВЉЕ У ОБЛАСТИ**

**ЗАШТИТЕ ПРАВА ПАЦИЈЕНАТА**

**Члан 26.**

Савет за здравље доставља једном годишње извештај о раду Скупштини општине.

Извештај садржи нарочито број и структуру приговора, општу оцену рада установа и приватне праксе за које је водио поступке по приговору са становишта примене прописа у раду, уочене пропусте и препоруке за њихово отклањање,као и критике и похвале.

Извештај обавезно садржи делове о стању у области заштите права пацијената деце и лица са сметњама у развоју, као и особа са менталним сметњама.

Извештај може да садржи иницијативу за измену или доношење појединих прописа ради отклањања недостатака и ефикаснијег рада.

**Члан 27.**

У циљу информисања и остваривања потребне сарадње, као и унапређења заштите права пацијената Извештај из члана 26. се доставља и Заштитнику грађана, члану општинског већа задуженом здравство и начелнику општинске управе.

**X ЈАВНОСТ РАДА**

**Чланн 28.**

Рад Савета је јаван.

Представници средстава јавног информисања имају право пратити рад Савета,а ради потпунијег и тачнијег информисања јавности о раду. Савета, могу се давати службене изјаве и одржавати конференције за новинаре. Извештаји о раду и активности локалног савета за здравље би требали бити доступни на званичној веб страници локалне самоуправе.

Службене изјаве о раду Савета даје Председник Савета или члан Савета кога он овласти.

**XI СТРУЧНА СЛУЖБА САВЕТА ЗА ЗДРАВЉЕ**

**Члан 29.**

Савет за здравље има секретара савета.

Послове секретара савета по правилу обавља секретар скупштине. Секретар скупштине одређује лице које води записник.

Стручне, административне, техничке и друге послове за Савет обављају стручне службе Општинске управе Житиште, одељење за друштвене делатности и одељење за општу управу.

**XII ЗАВРШНЕ ОДРЕДБЕ**

**Члан 30.**

Овај пословник ступана снагу осмог дана од дана објављивања у Службеном листу Општине Житиште.

Измене и допуне пословника врше на исти начин као и доношење пословника.

Овај пословник објавити на интернет презентацији општине Житиште.

Република Србија

Аутономна покрајина Војводина

Општина Житиште

Скупштина општине Житиште

**Савет за здравље општине Житиште**

Број: I- 02-10/2014

Дана: 6.2.2014

Житиште Председник Савета за здравље општине Житиште

Ђурица Ранко с.р.

**С А Д Р Ж А Ј**

**САВЕТ ЗА ЗДРАВЊЕ ОПШТИНЕ ЖИТИШТЕ**

1. Пословник о раду савета за здравње ...................................................................................1

**СЛУЖБЕНИ ЛИСТ ОПШТИНЕ ЖИТИШТЕ на основу члана 12. Закона о јавном информисању („Службени гласник Р. Србије“ 43/03, 61/05 и 71/09) не сматра се јавним гласилом, те се сходно наведеној одредби не налази се у Регистру јавних гласила.**

**Издавач: Општинска управа Житиште, Цара Душана 15.**

**Главни и одговорни уредник: Биљана Зубац**

**Службени лист Општине Житиште излази по потреби**